फनी वीडियो शेयर कर कहा- भला है बुरा है जैसा भी है मेरा पति मेरा देवता है
Happy Valentine's Day 2023; Richa Chadha Share Funny Video For Ali Fazal पूरी दुनिया में आज यानी 14 फरवरी को वैलेंटाइन्स डे सेलिब्रेट किया जा रहा है। इन सबके बीच बॉलीवुड के भी कई कपल्स शादी
पूरी दुनिया में आज यानी 14 फरवरी को वैलेंटाइन्स डे सेलिब्रेट किया जा रहा है। इन सबके बीच बॉलीवुड के भी कई कपल्स शादी के बाद अपना पहला वैलेंटाइंस डे सेलिब्रेट कर रहे हैं। एक्ट्रेस ऋचा चड्ढा भी पति अली फजल के साथ अलग अंदाज में फर्स्ट वैलेंटाइन डे मना रही हैं। उन्होंने सोशल मीडिया पर एक फनी वीडियो शेयर कर अली को वैलेंटाइन विश किया है।
फनी अंदाज में किया विश 
इस वीडियो में ऋचा ने 80s के अनुराधा पौडवाल द्वारा गाए गाने को रीक्रिएट किया है। वह फिल्म 'नसीब अपना अपना' के गाने 'भला है बुरा है जैसा भी है मेरा पति मेरा देवता है' को हूबहू कॉपी करती हुई दिखाई दे रही हैं। इस दौरान ऋचा फिल्म नसीब अपना अपना में राधिका सारथकुमार के लुक में नजर आ रही हैं।
अली फजल ने वीडियो पर दिया रिएक्शन 
ऋचा के इस मजेदार वीडियो पर उनके पति अली फजल ने रिएक्ट किया है। उन्होंने कमेंट बॉक्स में लिखा है- हाहाहाहाहा। अली के अलावा एक्टर विजय वर्मा ने भी ऋचा चड्ढा के वीडियो पर रिएक्ट किया है। वहीं फैंस भी इस वीडियो को काफी पसंद कर रहे हैं।
4 अक्टूबर 2022 को एक हुए ऋचा- अली 
बता दें, बता दें कि ऋचा चड्ढा और अली की लव स्‍टोरी की शुरुआत 2012 में फिल्‍म 'फुकरे' के सेट पर हुई थी। दोनों ने एक दूसरे को सालों तक डेट किया है, जिसके बाद दोनों ने 4 अक्टूबर साल 2022 में शादी कर ली है। हालांकि, इस बीच कपल ने खुद इस बात को भी कंफर्म किया था कि दोनों करीब 2.5 साल पहले ही कोर्ट मैरिज कर शादी के बंधन में बंध गए थे। वहीं वर्क फ्रंट की बात करें तो वह फुकरे, गैंग ऑफ वासेपुर और शकीला जैसी फिल्मों में नजर आ चुकी हैं, जिसे फैंस ने काफी पसंद किया था। अली फजल की बात करें तो वह मिरजापुर, फुकरे और खामोशियां जैसे फिल्मों में काम कर चुके हैं,जबकि दोनों ने फुकरे फिल्म में साथ में काम किया है।
